[H]umana conditionis Propagator ac Redemptor perplurimum exaltare voluit genus humanum, dum cuique mortali dignatur largiri ut ex temporalibus rebus celestia regna valeat mercari et ex transitoriis sempiterna premia. Quocirca in nomine summe et individue Trinitatis ego Horulfus, considerans modum humane fragilitatis pavens que diem ultimi examinis, offero pro remedio anime mee ac parentum meorum domino Salvatori eiusdem que genitrici beate Mariae in monasterio quod vocatur Virzeliacus, ubi requiescunt beatorum martirum corpora, Andeoli videlicet atque Ponciani, atque ubi preest domnus Eudo abbas, mansos meos sitos in pago Avalensi, in vicaria Viriniacensi, in ipsa villa Viriniaco et in ipso fine cum terris, pratis, aedificiis, aquis aquarum que decursibus, silvis, sporno et quicquid ad ipsos mansos pertinere videtur, excepto iornale uno ubi possunt seminari sextaria quatuor, quem dono nepotibus meis, totum et ad integrum concedo, trado atque transfundo de meo iure et dominatione in ius et potestatem prelibati monasterii. Terminatur unus mansus de una parte alodi Berengarii, de alia parte alodi Acberge, de tercia vero parte alodi Adalardi, de quarta denique parte via publica. Terminatur etiam alter mansus de una parte terra Sancti Petri, de alia terra Sancti Martini, de tercia terra Sancti Amatoris, de quarte vero parte via publica. Quicquid enim intra has terminationes haberi videtur seu quicquid ad ipsos dictos mansos aspicere et pertinere videtur, tradimus perpetualiter habendum, ita ut ab hodierna die et deinceps quicquid potestas predicti Virzeliacensis monasterii exinde facere voluerit, sicuti ex aliis suis propriis rebus liberam et firmissimam in omnibus habeat potestatem, possidendi videlicet, vendendi atque commutandi. Ego Orulfus qui hanc donationem fieri iussi firmavi. Signum Orulfi. Signum Walcrini. Signum Madanulfi. Signum Ermentarii. Signum Adalradi. Signum Iozsaldi. Signum Rainaldi. Signum Adebranni. Signum Rainbodi.